recursal/SuperWikiNEXT-32B huggingface dataset:
"طاقت قانون" کی مثال کا گراف، مقبولیت کے رُتبہ کی عکاسی۔ دائیں طرف لمبی دُم ہے، بائیں طرف چند ہیں جو حاوی ہیں (اسے 80-20 قاعدہ بھی کہے ہیں)

| اصطلاح | term |
| --- | --- |
| طاقت کا قانون  میزان  میزانی مکرر  | power law scale  rescaling |

**طاقت قانون** دو اقدار کے درمیان ایک خاص قسم کا ریاضیاتی تعلق ہے۔ اگر ایک قدر کسی واقعہ کا تعدد ہے تو تعلق توزیع ہے اور تعدد نسبتاً آہستہ گھٹتا ہے جیسے واقعہ کی جسامت بڑھتی ہے (بمقابل گاسین توزیع)۔ مثال کے طور پر، دوگنی جسامت کا زلزلہ چار گنا کم تعدد سے وقوع ہو گا۔ اگر یہ قرینہ تمام جسامت کے زلزلوں پر لاگو ہو، تو کہیں گے کہ توزیع "میزان" کرتی ہے۔ طاقت کے قانون دیگر قسم کے تعلق بھی بیان کرتے ہیں، جیسا کہ کسی جنس کی شرحِ استقلاب اور اس کا کمیتِ جسم (اسے کلیبر کا قانون کہتے ہیں)؛ کسی شہر کی جسامت اور اس میں ہونے والی نئی ایجادات کی تعداد۔ اس تعلق کا مطلب یہ ہے کہ جسامت کی کوئی روایتی معنوں میں مخصوص قدر نہیں۔ طاقت کے قانون قدرت اور انسانی بنائی دنیا میں ملتے ہیں اور سائنسی تحقیق کا سرگرم شعبہ ہیں۔

طرزیاتی تعریف
-------------

"طاقت کا قانون" ایسا تعلق ہے جس کا خاصہ میزان لاتفاوت ہے۔ عام پائے جانے والے طاقت قانون دو متغیر کے درمیان تعلق کی یہ ہیئت رکھتے ہیں:

{\displaystyle f(x)={\frac {a}{x^{k}}}}
جہاں *a* اور *k* کوئی دائم ہیں، یہاں *k* کو "میزانی اَسی" بولتے ہیں، جہاں "میزانی" سے مراد ہے طاقت کا قانون {\displaystyle f(cx)\propto f(x)} کی تسکین کرتا ہے، جہاں *c* کوئی دائم ہے۔ اس طرح دالہ کے استدلال کو میزان مکرر کرنے سے متناسبیت کا دائم تبدیل ہوتا ہے مگر فنکشن کی اپنی صورت برقرار رہتی ہے۔ یہ نکتہ دونوں اطراف کا لاگرتھم لینے سے واضح ہوتا ہے:

{\displaystyle \log \left(f(x)\right)=-k\log x+\log a}
غور کرو کہ یہ تعلق لکیری ہے، مائل {\displaystyle \ -k} کے ساتھ۔ استدلال کے میزانی مکرر سے فنکشن کا گراف اُوپر یا نیچے کھسکتا ہے مگر اس کی اساسی ہیئت اور مائل {\displaystyle \ -k} تبدیل نہیں ہوتی۔

اگر تصادفی متغیر *X* کی توزیع "طاقت کا قانون" ہے تو "احتمال کہ یہ متغیر *nx* سے بڑا ہو" اور "احتمال کہ یہ متغیر *x* سے بڑا ہو" کا تناسب

{\displaystyle {\frac {\Pr\{X>nx\}}{\Pr\{X>x\}}}\sim {\frac {1}{n^{k}}}}
آزاد ہے *x* سے اور صرف *n* پر منحصر ہے۔

طاقت قانون حیران کن تعداد میں قدرتی مظاہر کی عکاسی کرتا پایا گیا ہے۔ مثلاً، مقلوب مربع قوانین جیسا کہ کشش ثقل اور کولومب طاقت، قانونِ طاقت ہیں۔ مگر طاقت قوانین میں حالیہ دلچسپی توزیع احتمال کے مطالعہ سے آئی ہے؛ اب یہ معلوم ہے کہ کثیر انواع کی اقدار کی توزیع قانونِ طاقت کی تعمیل کرتی ہے، کم از کم اپنی اوپری دُم پر (بڑے واقعات)۔ ان بڑے واقعات کا طرز عمل ان اقدار کو نظریہ بڑے انحراف سے جوڑتا ہے، جس میں شاز و نادر وقوع ہونے والے واقعات، جسا کہ قدرتی آفات کا تعدد، کا مطالعہ کیا جاتا ہے۔ "طاقت کا قانون" کی اصطلاح اولاً احصائی توزیع کے مطالعہ میں استعمال ہوتی ہے؛ دوسرے شعبوں میں اسے کثیر رقمی فنکشن کہہ دیا جاتا ہے۔

1. ↑  
موازنہ کے لیے، فرض کرو کہ تصادفی متغیر کی توزیع اَسّی ہے، یعنی {\displaystyle \Pr\{X>x\}=\exp(-\lambda x)}،
تو
{\displaystyle {\frac {\Pr\{X>nx\}}{\Pr\{X>x\}}}=\exp(-(n-1)\lambda x)}
شدید تابع ہے *x* کے ۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
انٹرنیٹ آرکائیو کا اسکینر
**عددی نگارش** (انگریزی: Digitization) ایک عمل ہے جس میں تصویروں، فائلوں اور معلومات کے دیگر ذرائع کو ہندسوں میں ڈھالا جاتا ہے۔ معلومات کو ہندسوں میں تبدیل کیے جانے کے بعد اسے کمپیوٹر پڑھ کر اسکرین پر پیش کرتا ہے۔ عصر حاضر میں اس طرز پر ڈھالا گیا ڈیٹا بائنری نمبروں پر مشتمل ہوتا ہے جس کے بعد کمپیوٹر کاری اور دیگر تکنیکی امور سہل ہو جاتے ہیں۔ تاہم یہ ضروری نہیں کہ عددی نگارش ثنائی عددی نظام ہی میں انجام پاتی ہو، یہ عمل عشری یا کسی بھی عددی نظام میں انجام پا سکتا ہے۔ گویا عددی نگارش کا حقیقی مفہوم فقط معلومات کو اعداد میں تبدیل کرنا ہے۔ 

عددی نگارش بے انتہا اہمیت کا حامل ہے۔ کیونکہ اس کی مدد سے معلومات کے ذخائر کو جانچنا، پرکھنا، ذخیرہ اور منتقل کرنا انتہائی سہل اور تیز رفتار ہو جاتا ہے۔ اس فارمیٹ میں تیار شدہ ذخیرہ معلومات کثرت استعمال سے پرانا ہوتا ہے اور نہ اسے معیار کے گھٹ جانے کا خطرہ لاحق ہوتا ہے۔ یہی وجہ ہے کہ اس وقت دنیا بھر کی بیشتر تنظیموں اور اداروں کے یہاں معلومات کو اکٹھا کرنے اور ذخیرہ کرنے کا یہ پسندیدہ ترین فارمیٹ ہے۔

حوالہ جات
---------

1. ↑  اوکسفرڈ انگریزی اردو لغت از شان الحق حقی
2. 1 2  Definition of digitization at WhatIs.com
3. 1 2  "Digitization/digitisation" in Collins English Dictionary
|  |
| --- |
| **طائر الفردوس** |
| مجمع النجوم طائر الفردوس بڑی تصویر کے لیے کلک کریں |
|   |
| **عربی نام:** | **طائر الفردوس**  |
| **انگریزی نام:** | Apus |
| **خاندان:** | طیار |
| **آسمان میں مقام:** | آسمانِ جنوب سوم |
| **رقبہ:** | 206.327 ۔ (67 واں) |
| **فی صد رقبہ :** | آسمان کا 0.5 فی صد |
| **مطلع مستقیم:** | 16 گھنٹے 8.65 منٹ |
| **میل:** | 75 ڈگری 18.00 منٹ جنوب |
| **سیاروں والے ستارے :** |    کوئی نہیں |
| **چمکدار ستارے:** |    کوئی نہیں |
| **قریبی مجمع النجوم:** | مثلث جنوبی، پرکار، مگس، حربا، ثمن، طاووس اور عود دان |
|   |

  


**طائر الفردوس** (عربی: **طائر الفردوس**  - انگریزی: Apus) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 206.327 مربع ڈگری ہے۔ جو کل آسمان کا 0.5 فی صد بنتا ہے۔مطلع مستقیم 16 گھنٹے 08.65 منٹ ہے۔ اور میل 75 ڈگری 18.00 منٹ جنوب ہے۔

قریبی مجمع النجوم
-----------------

اس کے اردگرد مثلث جنوبی، پرکار، مگس، حربا، ثمن، طاووس اور عود دان واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**عبید اللہ علیم** پاکستان سے تعلق رکھنے والے اردو کے نامور شاعر ہیں جنہیں شاعری کے مجموعہ "چاند چہرہ ستارہ آنکھیں" پر آدمجی ادبی انعام ملا۔

حالات زندگی
-----------

عبید اللہ علیم 12 جون 1939ء کو بھوپال ہندوستان میں پیدا ہوئے تھے۔ 1952ء میں وہ اپنے والدین کے ہمراہ پاکستان آ گئے۔ 1969ء میں انھوں نے کراچی یونیورسٹی سے اردو میں ایم اے کیا۔ انھوں نے ریڈیو پاکستان سے اپنی عملی زندگی کا آغاز کیا۔ پھر پاکستان ٹیلی وژن میں بطور پروڈیوسر ملازمت اختیار کی مگر حکام بالا سے اختلافات کی وجہ سے 1978ء میں انھوں نے اس ملازمت سے استعفا دے دیا۔
عبید اللہ علیم کا شمار موجودہ دور کے غزل کے بہترین شعرا میں ہوتا ہے۔ ان کی شاعری کا پہلا مجموعہ "چاند چہرہ ستارہ آنکھیں" 1978ء میں شائع ہوا جس پر انھیں آدمجی ادبی انعام بھی ملا۔ اس کے علاوہ ان کے شعری مجموعوں میں "ویران سرائے کا دیا" اور "نگارِ صبح کی امید" شامل ہیں۔ ان تینوں مجموعہ ہائے کلام پر مشتمل ان کی کلیات ’’یہ زندگی ہے ہماری‘‘ کے نام سے شائع ہو چکی ہے۔ ان کی دو نثری تصانیف "کھلی ہوئی ایک سچائی" اور "میں جو بولا" کے نام سے شائع ہو چکی ہیں۔

وفات
----

18 مئی 1998ء کو عبید اللہ علیم کراچی پاکستان میں وفات پا گئے اور کراچی میں اسٹیل مل کے نزدیک رزاق آباد میں باغ احمد نامی قبرستان میں آسودۂ خاک ہوئے۔

مزید دیکھیے
-----------

* انوپا حیدر







1. 1 2
**عبادی سلطنت**، ہسپانیہ کی ایک عرب سلطنت تھی۔ جس نے 1023ء سے لے کر 1091ء تک اشبلیہ پر حکومت کی۔ جب خلافتِ قرطبہ میں انتشار اور کمزوری پیدا ہوئی تو اشبلیہ کے گورنر ابوالقاسم نے اپنی خود مختاری کا اعلان کرکے عبادی سلطنت کی بنیاد رکھی۔ 1044ء میں اس کا بیٹا ابو عمر عباد، *معتصد* کے لقب سے تخت نشین ہوا۔ جس نے 445ھ میں قرطبہ پر قبضہ کرکے ایک مضبوط حکومت قائم کی۔

461ھ/1049ء میں اس کی وفات کے بعد عباد سوم، **معتمد** کے لقب سے تخت نشین ہوا۔ وہ شاعری اور آرٹ و فن کا بڑا دلدادہ تھا، لیکن ایک کمزور حکمران تھا۔ جب الفانسو ششم نے اس پر حملہ کیا تو اس نے مراکش کے حاکم یوسف بن تاشفین سے امدام طلب کی۔ جس نے آکر الفانسو کو ذلاقہ کے مقام پر شکست دی (اس لڑائی کو تاریخ میں جنگ ذلاقہ کے نام سے جانا جاتا ہے) اور واپس چلا گیا، لیکن جب معتمد کی بداطواریا حد سے بڑھ گئیں تو یوسف نے اس کو پکڑ کر مراکش کے ایک شہر میں قید کر دیا۔ جہاں چار سال کے بعد وہ فوت ہو گیا اور اڑسٹھہ سال حکومت کرنے کے معد ہسپانیہ سے عبادی سلطنت کا خاتمہ ہو گیا۔

بنو عباد کے حکمران
------------------

| نمبر شمار | حاکم | عہد حکومت |
| --- | --- | --- |
| 1 | ابو القاسم محمد بن عباد | 1023ء - 1042ء |
| 2 | ابو عمر معتمد | 1042ء - 1069ء |
| 3 | معتمد بن عباد | 1069ء - 1091ء |
|

حوالہ جات
---------

1. 1 2  کتاب:مکمل اسلامی انسائیکلوپیڈیا،مصنف:مرحوم سید قاسم محمود،ص-1027
2. ↑  بعض تاریخی کتابیں، جیسے خلافتِ اندلس، مصنف: نواب ذولقدر جنگ، میں اسے ایک بہت عقلمند اور طاقتور حمران اقرار دیا گیا ہے، جو صرف اس کتاب میں ہی نہیں بلکہ دوسری اور تاریخی کتابوں میں بھی لکھا ہے اور یہ بالکل ٹھیک بھی ہے۔
سلطنت دہلی کے حکمران علاء الدین خلجی (حکمرانی۔ 1296–1316) نے شمالی بھارت میں بڑے پیمانے پر زمینوں، جائیدادوں اور دولت کی فراونی سے متعلق اصلاحات نافذ کیں۔ دولت کی فرارونی کو علاء الدین خلجی بغاوت کا ایک اہم سبب سمجھتا تھا۔ چنانچہ اس نے دولت کی فرارانی کے متعلق سخت احکامات جاری کیے، جن کے مطابق اوقاف اور معافیات کی جملہ زمینیں اور جائیدادیں ضبط کر لی جائیں، اس اصلاح کا نتیجہ وہی ہوا جو وہ چاہتا تھا، جب لوگ اپنی جائیدادوں سے محروم ہو گئے تو ان کو کسب معاش کی فکر ہوئی اور ان کا سارا وقت اسیم یں صرف ہونے لگا، اب نہ ان کے پاس وافر دولت تھی اور نہ فرصت کا حکومت کے خلاف بغاوت کر سکتے۔

سلطان نے زراعت کی ترقی اور توسیع کے لیے بھی کچھ اصلاحات کیں، ضیا الدین برنی نے ان اصلاحات کا ذکر ایسے عبارت میں کیا ہے کہ بعض جدید مؤرخین ان سے غلط نتائج نکال لیتے ہیں، ان چار قوانین کا ذکر کرنے کے بعد، جو شہر میں رہنے والے با اثر لوگوں کو قابو میں رکھنے کے لیے نافذ کیے گئے تھے برنی وہ اقدامات بیان کرتا ہے جو گاؤں اور مالگزاری وصول کرنے کے سلسلہ میں حکومت کی مدد کرتے تھے۔ اس وجہ ان کا حکومت میں اثر بھی بہت بڑھ گیا تھا اور ان کو جائز و ناجائز طریقوں سے دولت جمع کرنے کے مواقع بھی بہت زیادہ ملتے تھے، گاؤں میں بااقتدار لوگوں کی بہت بڑی اکثریت ہندوؤں کی تھی، اس وجہ سے وہ ان کے لیے ہندوؤں کا لفظ ہی استعمال کرتا ہے، اس سے اس کا مطلب ہندو مذہب کے پیرو نہیں، جیسا کہل بعض مؤرخین نے غلط طور پر سمجھا ہے،ع بل کہ وہی مقدم اور چودھری وغیرہ ہیں، برنی کی اس عبارت سے یہ بات صاف ہو جاتی ہے: سلطان نے اپنے سمجھار مشیروں سے کہا کہ وہ ایسے قوانین تجویز کریں جن سے ہندوؤں کی قوت کا خاتمہ ہو جائے اور دولت اور مال جو بغاوت کے خاص ذرائع ہیں، ان کے پاس نہ رہیں اور سب خوط اور بلاہر مساوی شرح پر ٹیکس ادا کریں اور قوی لوگوں کے ٹیکس کا بار کمزونوں پر نہ پڑے۔

حواشی
-----

حوالہ جات
---------

1. ↑  Vipul Singh۔ Interpreting Medieval India: Early medieval, Delhi Sultanate, and regions (circa 750-1550)۔ Macmillan۔ صفحہ: 187۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 01 جون 2018  الوسيط `|url-status=` تم تجاهله (معاونت)
2. ↑  Vipul Singh۔ Interpreting Medieval India: Early medieval, Delhi Sultanate, and regions (circa 750-1550)۔ Macmillan۔ صفحہ: 187, 189۔ 06 جنوری 2019 میں اصل سے آرکائیو شدہ۔ اخذ شدہ بتاریخ 01 جون 2018  الوسيط `|url-status=` تم تجاهله (معاونت)

بیرونی روابط
------------

* Barani's description of Alauddin's reforms

| * د
* ب
* ت
سلطان دہلی علاء الدین خلجی |
| --- |
| سالار اور افسران | 
* الپ خان
* عین الملک ملتانی
* سلطان غیاث الدین تغلق شاہ
* کمال الدین گرگ
* ملک کافور
* نصرت خان جلیسری
* الغ خان
* ظفر خان

 |
| باج گزار | 
* رام چندر، دیوگیری (یادو)
* پرتاپ ردر دوم (کاکتی)
* بلالا سوم (ہوئے سل)

 |
| شمالی مہمیں | 
* بھیلسا (1293ء)
* ملتان (1296ء)
* گجرات (1299ء اور 1304ء)
* رنتھمبور (1301ء)
* چتوڑ (1303ء)
* مالوہ (1305ء)
* سیوانا (1308ء)
* جالور (1311ء)

 |
| جنوبی مہمیں | 
* مہم دیوگیری (1296ء)
* فتح دیوگیری (1308ء)
* ورنگل (1310ء)
* دوارسمدر (1311ء)
* پانڈئے مملکت (1311ء)

 |
| منگولوں سے تصادم | 
* جڑاں منجر (1298ء)
* سیوستان (1298ء)
* کلی (1299ء)
* دہلی (1303ء)
* امروہہ (1305ء)
* دریائے راوی کنارے (1306)

 |
| متفرقات | 
* Rebellions against Alauddin
* محصولات متعلقہ اصلاحات
* اقتصادی اصلاحات
* Massacre of Mongols
* Rani Padmini
* Chanderi inscription
* Nabhi-nandana-jinoddhara-prabandha
* امیر خسرو
* Thakkar Pheru

 |
عرماک لڑائ کی تیاری میں
**عرماک** مارٹل کامبیٹ کہانیوں اور کھیلوں کی ایک شخصیت ہے۔

شکل
---

عرماک ایک مشقوق لیکن منفرد انسان ہے۔ اس کو نا اچھائ نا برائ میں خاص دلچسپی ہے اور یہ مارٹل کامبیٹ سیریز میں ایک نیا اضافہ ہے۔ اس کا لباس سرخ رنگ کا ہے اور یہ اپنے منہ کو ایک کالی چادر سے چھپاتا ہے۔ کہا گیا ہے کے عرماک دراصل ایک شخصیت نہیں بلکہ ہزاروں روحوں کا ایک انضمام ہے، چنانچہ وہ کبھی "میں" یا "مجھے" نہیں بلکہ "ہم" اور "ہمیں" کہہ کہ بات کرتا ہے۔

سپاہانہ فن
----------

عرمار اڑھنے کی صلاہیت رکھتا ہے۔ اس کے دیگر ہملے اڑھنے پر مبنی ہیں۔ یہ با یک وقت اس کی خوبی ہے کیونکہ، اگرچہ اس کے ہملے کافی مضبوت ہیں، جب یہ ہوا میں ہو تو اپنے دشمن کے ہملے کا شکار اسانی سے بن سکدا ہے۔ مارٹل کامبیٹ ڈیڈلی الاینس میں اس کو مشرقی ایشیا کے **ہوا چوان** اور **چوئے لے فٹ** کو استعمال کرتے ہوئے دکھایا گیا ہے۔

بیرونی روابط
------------

عرماک

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
گریٹ بیریئر ریف کا خلا سے منظر
**گریٹ بیرئیر ریف** یا **عظیم حائل شعب** (انگریزی: Great Barrier Reef) دنیا کا سب سے بڑا سنگی مرجانی چٹانوں کا نظام ہے جو 2900 انفرادی سنگستانوں اور 900 جزائر پر مشتمل ہے جو تقریباً 3 لاکھ 44 ہزار 400 مربع کلومیٹر کے علاقے میں 2600 کلومیٹر (1600 میل) تک پھیلے ہوئے ہیں۔ سنگی مرجانی چٹانوں کا یہ نظام آسٹریلیا کے شمال مشرقی میں کوئنزلینڈ کے ساحلوں پر بحیرۂ کورل میں موجود ہے۔

گریٹ بیریئر ریف کو خلاء سے دیکھا جا سکتا ہے اور یہ دنیا کا واحد سب سے بڑا ڈھانچہ ہے جو زندہ اجسام نے بنایا ہے۔ سنگی چٹانوں کو اربوں ننھے اجسام نے ترتیب دیا ہے جو 'کورل پولپ' کہلاتے ہیں۔ گریٹ بیریئر ریف متنوع حیات کا حامل ہے اور 1981ء میں اسے عالمی ثقافتی ورثہ قرار دیا گیا تھا۔ سی این این نے اسے دنیا کے 7 قدرتی عجائبات میں سے ایک قرار دیا تھا۔

اس علاقے میں گریٹ بیریئر ریف میرین پارک کے قیام سے علاقے کو انسان کی دستبرد سے محفوظ رکھنے میں مدد ملتی ہے جیسا کہ حد سے زیادہ ماہی گیری اور سیاحت۔ علاقے کو دیگر ماحولیاتی خطرات کا بھی سامنا ہے جیسا کہ پانی کے معیار میں کمی، موسمیاتی تبدیلی وغیرہ۔

یہ علاقہ سیاحوں میں بہت زیادہ مقبول ہے اور یہ علاقے کی ایک اہم اقتصادی سرگرمی ہے۔ ماہی گیری بھی علاقے کی اہم صنعت ہے جس سے ہر سال ایک ارب آسٹریلوی ڈالرز کی آمدنی ہوتی ہے۔

نگار خانہ
---------

* 
* 
* 
*
| اصطلاح | term |
| --- | --- |
| تقطیر  یتقطر  مُقَطّـَـر  مُقَطّـَـر  مِقطار  قطارت  قطارت  تصفیہ  مِصفاہ (اسم)  یصفی (فعل)  ورق مِصفاہ  تصفیت  کشید تخمیر  مخمر  کشیدہ  کھینچنا  زحل  تزحیل  مزحلہ | distillation distill  *muqattar*  distilled  distiller  حاصل تقطیر distillate filteration  filter  filter  filter paper  filtering  beverage (brew)  brew (فعل)  brew (اسم)  embroidery  procelation  push away  percolation  percolator |

مخلوط اور ملی جلی مائعات کو الگ کرنے کے عمل کو **عمل تقطیر** یا Distillation کہتے ہیں۔ اس کا اصول یہ ہوتا ہے کہ مختلف مائعات کو بخارات میں تبدیل کرنے کے لیے حرارت کے مختلف درجے درکار ہیں۔ اس عمل میں مائعات کو ایک ہی برتن میں رکھ کر گرم کیا جاتا ہے ایک وقت میں ایک ہی مائع بخارات کی شکل اختیار کر کے ایگ ہوتا ہے اس طرح الگ الگ نقطہ جوش والے مائعات کو الگ الگ درجہ حرارت پر مختلف برتنوں میں الگ کر لیا جاتا ہے۔

فوائد
-----

پرانے زمانے کے ماہرین کیمیاء میں تقطیر کا بہت رواج تھا۔ یہ لوگ اس عمل کے ذریعے متلون (volatile) مائع جنھیں روح یا جوہر بھی کہتے ہیں، حاصل کیا کرتے تھے۔ یہ طریقہ شراب کی کشید میں بھی مستعمل رہا ہے۔

طریقہ کار
---------

عمل تقطیر کے سادہ قسم کے آلات تصویر میں دیکھائے گئے ہیں۔ فرض کریں قرنبیق (retort) کا آدھا پانی اور الکحل کے محلول سے بھرا پوا ہے اور نیچے رکھے ہو لیمپ سے اسے حرارت پہنچائی جا رہی ہے گرم ہوتے ہوئے جب محلول کا درجہ حرارت 80 درجہ سینٹی گریڈ تک پہنچے گا تو الکحل جس کا نقطہ جوش 80 ہی ہے فورا بخارات میں تبدیل ہو کے نالی سے باہر نکل آئے گی۔ اس نلکی کو پانی سے ٹھنڈا رکھا جاتا ہے۔

 قرنبیق (retort) کے ذریعے عمل تقطیر

حوالہ جات
---------

1. ↑  ایک لغت میں زحل کے مفاہیم
**شحیطہ** (عبرانی: שחיטה) یہودیت میں پرندوں اور ممالیہ جانوروں کو ذبح کرنے کو کہتے ہیں۔ اس عمل میں خون نکالنے کے لیے تیز دھار چھری سے جانور کی گردن کو ذبح کیا جاتا ہے۔

یہودیت میں شحیطہ شدہ کوشر گوشت کے حصول کا مرحلہ ذرا پیچیدہ ہے۔ اس کے لیے ماہرین کی تصدیق اور شحیطہ کا سرٹیفکیٹ بھی ضروری ہے جس کو کبالہ کہا جاتا ہے۔ تیز دھار چھری سے سینے کے قریب گردن کے موٹے حصہ کو ایک ہی وار میں کاٹنے کا مقصد جانور کو کم سے کم تکلیف پہنچانا ہوتا ہے۔ گردن کاٹنے کے بعد جانور معائنہ کیا جاتا ہے۔

اگر کوشر ممالیہ کے اوپری یا نچلے حصہ کا گوشت یہود کو کھانے کے لیے استعمال کرنا ہے تو اس میں نیقور کا عمل لازمی ہے، یعنی رگوں، چربی اور کونچوں کو نکال باہر کرنا ہوگا۔ شحیطہ کے اس عمل کی وجہ سے ذبح شدہ کوشر کے گوشت کا ایک بڑا حصہ ریاستہائے متحدہ امریکا کی غیر کوشر دوکانوں میں چلا جاتا ہے۔

ملکی قوانین
-----------

سویڈن، ناروے اور آئس لینڈ میں از روئے قانون شحیطہ پر پابندی ہے۔

تورات میں اہمیت
---------------

تورات کی کتاب استثنا میں باب اکیس کی آیت 21 میں درج ہے کہ بھیڑوں اور مویشیوں کو ذبح کرنا چاہیے "جیسا کہ میں نے تم کو ہدایت دی ہے"، لیکن اسفار خمسہ میں کہیں بھی "شحیطہ" کا عمل مذکور نہیں۔

حوالہ جات
---------

1. ↑  What is Shechita?chabad.org آرکائیو شدہ 2017-11-16 بذریعہ وے بیک مشین
2. ↑  "Shulchan Arukh, Yoreh De'ah 23:2 | Sefaria"۔ www.sefaria.org۔ Rama's commentary on Shulchan Aruch 23-2 requires strict adherence to disqualifying any pause.۔ 09 دسمبر 2019 میں اصل سے آرکائیو شدہ۔ اخذ شدہ بتاریخ 16 جون 2017  الوسيط `|موقع=` تم تجاهله (معاونت); الوسيط `|url-status=` تم تجاهله (معاونت)
3. ↑  "Shulchan Arukh, Yoreh De'ah 24:12 | Sefaria"۔ www.sefaria.org۔ 16 نومبر 2018 میں اصل سے آرکائیو شدہ۔ اخذ شدہ بتاریخ 16 جون 2017  الوسيط `|url-status=` تم تجاهله (معاونت)
4. ↑  Adin Steinsaltz (جون 17, 1976)۔ The Essential Talmud۔ صفحہ: 224–225  تحقق من التاريخ في: `|date=` (معاونت)
**لب پہ آتی ہے دعا** یا جسے عام طور **بچے کی دعا** بھی کہاجاتا ہے، 1902ء میں لکھی گئی ایک نظم ہے۔ اس نظم کے شاعر علامہ اقبال ہیں۔ یہ نظم اکثر پاکستان میں اور بھارت کے بہت سے علاقوں میں صبح اسمبلی میں پڑھی جاتی ہے۔

نظم کا متن
----------

لب پہ آتی ہے دعا بن کے تمنا میری  

زندگی شمع کی صورت ہو خدایا میری

دور دنیا کا مرے دم سے اندھیرا ہو جائے  

ہر جگہ میرے چمکنے سے اجالا ہو جائے

ہو مرے دم سے یونہی میرے وطن کی زینت  

جس طرح پھول سے ہوتی ہے چمن کی زینت

زندگی ہو مری پروانے کی صورت یا رب  

علم کی شمع سے ہو مجھ کو محبت یا رب

ہو مرا کام غریبوں کی حمایت کرنا  

درد مندوں سے ضعیفوں سے محبت کرنا

مرے اللہ! برائی سے بچانا مجھ کو  

نیک جو راہ ہو اس رہ پہ چلانا مجھ کو

مزید دیکھیے
-----------

* بانگ درا

بیرونی روابط
------------

* لب پہ آتی ہے دعا یوٹیوب پر



Hymn for a Little Child

God make my life a little light,
Within the world to glow;
A little flame that burneth bright,
Wherever I may go.

God make my life a little flower,
That giveth joy to all,
Content to bloom in native bower,
Although its place be small.

God make my life a little song,
That comforteth the sad;
That helpeth others to be strong,
And makes the singer glad.

God make my life a little staff
Whereon the weak may rest,
That so what health and strength I have
May serve my neighbours best.

God make my life a little hymn
Of tenderness and praise;
Of faith - that never waxeth dim,
In all his wondrous ways.
Matilda Betham-Edwards was an English novelist, travel writer and francophile. She was also a prolific poet and wrote several children's books. She also corresponded with well-known English male poets of the day. Wikipedia
Born: March 4, 1836, England, United Kingdom
Died: January 4, 1919, Hastings, United Kingdom
**سینٹر فار ائرواسپیس اینڈ سکیورٹی اسٹڈیز** (انگریزی: Centre for Aerospace and Security Studies) پاکستان کا ایک تحقیقاتی ادارہ اور تھنک ٹینک ہے جس کا قیام پاکستان ایئر فورس کے ایئر چیف مجاہد انور خان نے جولائی 2019 میں کیا۔ اس ادارے کے تحقیقاتی دائرے میں فضائی سلامتی، ضضائی سنت، علاقائی استحکام، خلائی سائنس اور اقتصادی عمور شامل ہیں۔ ان کے دفاتر نور خان بیس چکلالہ میں موجود ہیں۔ اس ادارے کے صدر ایئر مارشل فرحت حسین خان ہیں اور مخصوص ڈائریکرز میں ایئر مارشل وسیم الدین، ایئر مارشل جاوید احمد، اہیر مارشل اشفاق ارائیں، ایئر وائس مارشل سہیل ملک، جلیل عباس جیلانی، ڈاکٹر عثمان وقاض چوہان، ایئر کموڈور عادل سلطان اور ایئر کموڈور تنویر پراچا افراد شامل ہیں۔

حوالہ جات
---------

1. ↑  سابق ایئر چیف کلیم سعادت کے سینٹر فار ایرو اسپیس اینڈ سیکورٹی اسٹڈیز نے کام شروع کر دیا۔ جنگ اخبار۔ 21 اکتوبر 2019۔
2. ↑  Centre for Aerospace & Security Studies (CASS) organises a conference on Kashmir’s future. آرکائیو شدہ (Date missing) بذریعہ nation.com.pk (Error: unknown archive URL) *The Nation.* Accessed 3 اکتوبر 2019
**شرم** (انگریزی: Shame) ایک ناخوش گوار دانستہ جذبہ ہے جو عام طور سے خود کے منفی جائزے، ترک تعلق یا ترک معاشرہ کے احساسات اور تناؤ، اپنے کسی ان چاہے پہلو کے بر سر عام ہونے اور غیر یقینی کے جذبات سے جڑا ہے۔

دنیا میں ہر معاشرہ اپنی پسند و ناپسند کاایک معیار رکھتا ہے جو اس معاشرے کے افراد کے مزاج کی علامت سمجھاجاتا ہے۔ اس طرح ہر مہذب معاشرے میں ایک جذبہ ایسا ہوتا ہے جسے انسانی جبلت کا حصہ تصور کیا جاتا ہے۔ حیا و شرم مشرقی تہذیب کا حسن تصور قرار دیا جاتا ہے اور شاید یہی وجہ ہے کہ شرم و حیا کو مشرقی عورتوں کا زیور بھی کہا جاتا ہے۔ تاہم جہاں مشرقی دنیا میں شرم انسانی معاشرے میں عورت کے وجود، اس کی عفت اور اس کی گوشہ نشینی سے منسوب ہے، وہیں مغربی دنیا میں بھی شرم کا تصور موجود ہے، تاہم اس کے پیمانے اور ان کی سوچ بہت مختلف ہے۔ جیکسن وو کے مطابق مغربی دنیا آبرو کے روایتی تصور کو بہت ہی کم اہم سمجھتی ہے کیونکہ یہ پاسداری کو بے دماغی اور ایسی کمزوری سمجھتی ہے جو خود غلامی کی جانب لے جاتی ہے۔

مذہبی حلقوں سے تعلق رکھنے والے زیادہ تر لوگ، چاہے وہ مشرقی دنیا سے ہوں یا مغربی، اس بات پر زور دیتے ہیں کہ لوگوں کے دل و دماغ میں اس حقیقت کو راسخ کیا جائے کہ ان کی نجات اپنے نفس کو پاکیزہ بنانے میں ہے۔ دائمی کامیابی اور ابدی سرور اس کے بغیر ممکن نہیں۔ انسان کا ذہن، دل، دماغ اور نگاہ اگر آلودہ ہو، ہوس کی اسیر ہو، شہوت کی غلام ہو، نفسانیت میں لتھڑی ہو تو ایسا شخص اس قابل نہیں رہتا کہ وہ جنت کی ابدی بادشاہت میں داخل کیا جائے۔ جس شخص میں دائمی کامیابی کا شوق پیدا ہوجائے اور وہ اس کے حصول کا راستہ جان لے ، وہ مغرب کی آغوش میں رہ کر بھی پاکیزہ زندگی گزارے گا اور جس شخص کے سامنے یہ نصب العین نہیں، وہ شخص سات پردوں میں رہ کر بھی اپنے نفس کو آلودہ کر دے گا اور ناکام ہو جائے گا۔

مزید دیکھیے
-----------

* غیرت
* حیا کا اسلامی تصور

حوالہ جات
---------

1. ↑  وایات ہاتھوں سے نکل رہی ہیں ، ہم ہاتھ مل رہے ہیں
2. ↑  Eastern versus Western Honor & Shame
3. ↑  تہذیبوں کا تصادم: حیا کے میدان میں
**علاء الدین پاشا** (وفات: 1331ء) سلطنت عثمانیہ کے پہلے عثمانی وزیر اعظم تھے۔ وہ 1320ء سے 1331ء تک وزیراعظم سلطنت عثمانیہ مقرر رہے۔

سوانح
-----

علاء الدین پاشا کا سنہ پیدائش معلوم نہیں ہو سکا، البتہ وہ ترک نسل کے باشندے تھے۔ علاء الدین پاشا کی پیدائش موجودہ ترکی کے شہر نالیحان کے ایک قصبہ شاندرے، نالیحان میں ہوئی تھی۔ علاء الدین کے والد کمال الدین تھے۔ علاء الدین پاشا عموماً حاجی کمال الدین اوغلو علاء الدین یا علاء الدین بن حاجی کمال الدین کے نام سے مشہور تھے۔ علاء الدین کا تعلق شاندارلی خاندان سے تھا۔ علاء الدین پاشا حنفی فقیہ بھی تھے۔

وزیر اعظم سلطنت عثمانیہ
-----------------------

علاء الدین پاشا کو سلطان عثمان اول نے اپنے عہدِ حکومت کے اواخر سالوں میں یعنی 1320ء میں وزیراعظم سلطنت عثمانیہ مقرر کیا۔ سلطان اورخان اول کے تمام عہدِ حکومت میں وہ اِسی منصب پر فائز رہے۔ علاء الدین پاشا نے عثمانی فوج میں پہلا ایستادہ فوجی دستہ تشکیل دیا جو بعد میں ینی چری کہلایا۔ نئے دستے کی ٹوپیاں سفید رنگ کی کردی گئیں جو پہلے ترکمانی فوج کی سرخ ٹوپیوں جیسی تھیں۔ علاء الدین پاشا 1320ء سے 1331ء تک یعنی 11 سال تک وہ وزیراعظم سلطنت عثمانیہ کے عہدے پر فائز رہے۔

وفات
----

1333ء سے قبل ہی علاء الدین پاشا کا انتقال ہوا۔ ترک مؤرخین کا خیال ہے کہ وہ 1331ء میں انتقال کر گئے تھے۔

مزید دیکھیے
-----------

* فہرست وزرائے اعظم سلطنت عثمانیہ
* شاندارلی خاندان
* سلطان عثمان اول
* سلطان اورخان اول
* سلطنت عثمانیہ
* ینی چری

حوالہ جات
---------

1. ↑  Prof. Yaşar Yüce-Prof. Ali Sevim: *Türkiye tarihi Cilt II*, AKDTYKTTK Yayınları, İstanbul, 1991 p 310
2. ↑  Halil İnalcık:Kuruluş Dönemi OsmanlI Sultanları, İstanbul, ISAM, ISBN 978-605-5586-06-5 p.24, 71-72
3. ↑  Lord Kinross:Ottoman centuries (translated by Meral Gaspıralı) ,İstanbul,Altın Kitaplar,ISBN 978-975-21-0955-1 p.26

| سیاسی عہدے
 |
| --- |
| ماقبل نیا عہدہ تشکیل دیا گیا
 |  **وزیراعظم سلطنت عثمانیہ** 1320ء– 1331ء | مابعد نظام الدین احمد پاشا |
**لحمومہ** یعنی sarcoma (لحم + ومہ / sarc + oma) جیسا کہ نام سے ظاہر ہو رہا ہے ایک ایسا سرطان (cancer) ہوتا ہے جس کا تعلق ان خلیات سے ہو کہ جو لحم (flesh یا گوشت اور پیوندی نسیج وغیرہ) بناتے ہیں۔ یہ اصل میں سرطان کی دو بڑی اقسام میں سے ایک ہے جو اپنی امراضیات (pathology) کے اعتبار سے متوسطہ (mesenchymal) خلیات سے نمودار ہوتا ہے۔ دوسری بڑی قسم کو سرطانہ (carcimoma) کہا جاتا ہے۔ لحمومہ یا سارکوما یا سارکومہ اصل میں پیوندی نسیج (connective tissue) کے خلیات سے ظاہر ہوتا ہے اور اسی وجہ سے اس کے نام میں لحم کا لفظ اختیار کیا جاتا ہے، اس کی مزید وضاحت وجہ تسمیہ میں آجائے گی۔ طب میں اکثر سرطان کے نام ومہ (oma) کے لاحقہ کے ساتھ بنائے جاتے ہیں، جن کی ایک مثال ہمعضلومہ (Leomyoma) ہے۔

وجہ تسمیہ
---------

اس کا نام لحم (sarc یا flesh) میں سرطان کے لفظ کا ومہ (oma) بطور لاحقہ لگا کر بنایا جاتا ہے اور انگریزی میں بھی اسی طرح sarc (لحم) کے ساتھ سرطان کا لاحقہ oma (ومہ) لگا کر sarcoma بنایا گیا ہے۔ یہاں ایک بات قابل ذکر یہ بھی ہے کہ حکمت کی چند کتب میں اسے عربی کے ایک لفظ غرن سے بھی پکارا جاتا ہے مگر عربی کی چند مستند کتب میں اسے غرن کی بجائے سارکومہ لکھا گیا ہے۔ جیسا کہ بالائی تعریف میں بھی ذکر آیا کہ یہ سرطان جس کو لحمومہ کہا جاتا ہے اصل میں پیوندی نسیج سے نمو پاتا ہے اور اسی وجہ سے اس کے نام کو لحم یا sarc یعنی flesh سے چنا جاتا ہے، لحم گویا اپنے عام معنوں میں گوشت (meat) کے لیے بھی ادا کیا جاتا ہے مگر فی الحقیقت طب و حکمت میں گوشت نام کی کوئی شے اس مفہوم میں موجود ہی نہیں ہوتی جس میں یہ لفظ اپنے عام استعمال میں ہے بلکہ گوشت اصل میں عضلات اور دیگر نسیجوں کا مرکب ہوتا ہے جس کو مشترکہ طور پر لحم ہی کہا جاتا ہے۔ اور طب میں لحم کا لفظ انگریزی flesh کے لیے ہی آتا ہے اور flesh سے مراد عام طور پر تمام جسمانی گودے کی ہی لی جاتی ہے یعنی لحم کے مفہوم میں گوشت (یعنی عضلات اور ملحقہ نسیج) بھی آجاتے ہیں اور دیگر تمام اقسام کے پیوندی نسیج بھی۔

مزید دیکھیے
-----------

* ورم (Tumor)
* سرطانہ (Carcinoma)
* نُفّاخ (Neoplasm)
* سرطان (Cancer)
* برمجہ خلیاتی موت (Programmed cell death)
* سقوطیت (Apoptosis)
**سید منور حسن** جماعت اسلامی پاکستان کے چوتھے امیر تھے۔ وہ اگست 1944ء میں دہلی میں پیدا ہوئے۔ تعلق تقسیم برصغیر سے پہلے کے شرفائے دہلی سے ہے۔ آزادی کے بعد ان کے خاندان نے پاکستان کو اپنے مسکن کے طور پر چنا اور کراچی منتقل ہو گئے۔ انھوں نے 1963ء میں جامعہ کراچی سے سوشیالوجی میں ایم اے کیا۔ پھر 1966ء میں یہیں سے اسلامیات میں ایم اے کیا۔ زمانہ طالب علمی میں ہی منور حسن اپنی برجستگی اور شستہ تقریر میں معروف ہو گئے۔ کالج میگزین کے ایڈیٹر بھی رہے۔ علاوہ ازیں بیڈ منٹن کے ایک اچھے کھلاڑی بھی رہے۔

اسلامی جمعیت طلبہ میں شمولیت
----------------------------

اس کے بعد طلبہ کی بائیں بازوکی تنظیم نیشنل سٹوڈنٹس فیڈریشن (NSF)میں شامل ہوئے،اور1959 ء میں اس تنظیم کے صدر بن گئے۔ زندگی میں حقیقی تبدیلی اس وقت برپا ہوئی جب آپ نے اسلامی جمعیت طلبہ پاکستان کے کارکنان کی سرگرمیوں کو قریب سے دیکھااور مولانا سید ابوالاعلیٰ مودودی کی تحریروں کا مطالعہ کیا۔ نتیجتاً آپ 1960 ء میں اسلامی جمعیت طلبہ میں شامل ہو گئے اورجلد ہی جامعہ کراچی یونٹ کے صدر اور مرکزی شورٰی کے رکن بنادیے گئے۔ بعد ازاں 1964 ء میں آپ اس کے مرکزی صدر (ناظم اعلیٰ) بنے اور مسلسل تین ادوار کے لیے اس عہدے پرکام کرتے رہے۔ ان کی عرصۂ نظامت میں جمعیت نے طلبہ مسائل، نظام تعلیم اور تعلیم نسواں کو درپیش مسائل کے سلسلے میں رائے عامہ کو بیدار کرنے کی خاطر کئی مہمات چلائیں۔

جماعت اسلامی میں شمولیت
-----------------------

1963 ء میں اسلامی ریسرچ اکیڈمی کراچی میں اسسٹنٹ کی حیثیت سے شامل ہوئے اور اس کے سیکرٹری جنرل کے عہدے تک ترقی کی۔ ان کی زیِر قیادت اس اکیڈمی نے ستر (70) علمی کتابیں شائع کیں۔ ماہنامہ The criterion اور The Universal Message کی ادارت کے فرائض بھی سر انجام دیے۔ سید منورحسن 1967 ء میں جماعت اسلامی میں شامل ہوئے۔ جماعت اسلامی کراچی کے اسسٹنٹ سیکرٹری جنرل، نائب امیراور پھر امیر کی حیثیت سے ذمہ داریاں سر انجام دیں۔ جماعت اسلامی پاکستان کی مرکزی مجلس شورٰی اور مجلس عاملہ کے بھی رکن منتخب ہوئے۔ کئی فورمز پر جماعت اسلامی کی نمائندگی کی جیسے یونائیٹد ڈیموکریٹک فورم اور پاکستان نیشنل الائنس (پاکستان قومی اتحاد) وغیرہ۔ 1977 ء میں کراچی سے قومی اسمبلی کا الیکشن لڑا اور پاکستان میں سب سے زیادہ ووٹ لے کر اسمبلی کے رکن منتخب ہوئے۔ 1992 ء میں انھیں جماعت اسلامی پاکستان کا مرکزی اسسٹنٹ سیکرٹری جنرل اور پھر 1993ء میں مرکزی سیکرٹری جنرل بنادیا گیا۔

آپ متعدد د بین الاقوامی کانفرنسوں اورسیمینارزمیں شرکت کرچکے ہیں۔ نیز ریاست ہائے متحدہ امریکا، کینیڈا، مشرقِ وسطٰی ،جنوب مشرق اور جنوب مشرقی ایشیا کے کئی ممالک کے دورے کرچکے ہیں۔

امیر جماعت اسلامی پاکستان
-------------------------

مارچ 2009ء میں سید منور حسن جماعت اسلامی پاکستان کے چوتھے امیر منتخب ہوئے۔ ان سے قبل جماعت اسلامی کے بانی سید ابوالاعلیٰ مودودی، میاں طفیل محمد اور قاضی حسین احمد نے جماعت اسلامی کی امارت کی ذمہ داری نبھائی ۔ آپ جماعت کے چوتھے امیر منتخب ہوئے ہیں۔ مدت 2009ء تا 2014ء ہے۔

گو امریکا گو مہم
----------------

پاکستان کی موجودہ صورت حال کے تناظر سید منور حسن کا کہنا ہے کہ پاکستان کے تمام مسائل کا حل امریکا کا اس خطے سے چلے جانا ہے، جب تک امریکا اس خطے میں رہے گا دہشگردی میں اضافہ ہوتا رہے گا، اس لیے ضروی ہے کہ تمام سطحی کاموں کو چھوڑ کر پوری قوم گو امریکا گو مہم کے جھنڈے تلے جمع ہو جائے۔

وفات
----

26 جون 2020ء کو سید منور حسن کا انتقال ہو گیا
"صبح منور" کے نام سے ان کی سوانح ڈاکٹر حافظ ساجد اقبال شیخ نے لکھی ہے۔

حوالہ جات
---------

1. ↑  Former JI ameer Syed Munawar Hassan passes away — اخذ شدہ بتاریخ: 26 جون 2020
2. ↑
3. ↑
**سید عمران انور ہاشمی** (پیدائش 24 ماچ 1979ء) ایک بھارتی فلمی اداکار ہے جو اپنے شعبے میں نہایت کامیاب نوجوان کے طور پر ابھرا۔ ہاشمی نے فلم فیئر ایوارڈ کی تین نامزدگیاں وصول کی ہیں اور سب سے زیادہ معاوضہ لینے والے اداکار کے طور پر اپنا تشخص قائم کیا ہوا ہے اور بہت زیادہ مقبولیت کا حامل اداکار ہے۔
عمران ہاشمی بھٹ گھرانے میں پیدا ہوا اور ممبئی میں پلا بڑھا۔ ممبئی یونیورسٹی سے گریجویشن کے بعد اس نے اسسٹنٹ ڈائریکٹر کے طور پر 2002ء کی ہارر فلم راز میں کام کیا اور یہ بطور اداکار کیرئیر شروع کرنے سے پہلے تھا۔ اسی سال اس نے مرکزی کردار کے ساتھ تھرلر فلم فٹ پاتھ میں کردار ادا کیا جو ایک درمیانہ درجہ کی کامیاب فلم تھی۔ ہاشمی نے 2004ء میں خود کو ایک مرکزی کردار ادا کرنے والے اداکار کے طور پر منوایا جن میں مرڈر(2004ء) ،"زہر "اور "عاشق بنایا آپ نے" (2005ء) اور 2006ء میں "گینگسٹر" جیسی فلمیں شامل ہیں۔ تاہم اس نے اپنے آپ کو ایک ہی طرح کے کردار تک محدود رکھا جس کے باعث اس کی 2007ء میں آوارہ پن فلم بری طرح ناکام ہوئی۔

عمران ہاشمی 24 مارچ 1979ء میں ممبئی مہاراشٹر بھارت میں پیدا ہوا۔ اس کا باپ انور ہاشمی ایک تاجر تھا اور اس کی والدہ مہراہ ہاشمی ایک گھریلو خاتون تھی۔ اس کے دادا شوکت ہاشمی پاکستان ہجرت کر گئے تھے جبکہ اس کی دادی مہر بانو محمد علی (جو اپنے فلمی نام پورنیما سے مشہور تھی) ایک فلمی اداکارہ تھی جو ہندوستان ہی رہ گئی۔مہربانو نے بعد میں ڈائریکٹر بھجن داس ورما سے شادی کر لی اور شیریں محمد علی کی بہن تھی۔ اس کے دو بیٹے مہیش بھٹ اور مکیش بھٹ تھے جو عمران ہاشمی کے چچا ہیں۔ عمران ہاشمی کا کزن ڈائریکٹر موہت سوری ہے جس کے ساتھ اس نے کئی فلموں میں کام کیا۔ اس کی کزن اداکارہ پوجا بھٹ اور عالیہ بھٹ ہیں۔ عمران نے جمنا بائی نسی اسکول سے تعلیم حاصل کی۔ اس نے سیدھنم کالج میں بھی پڑھائی کی اور ممبئی یونیورسٹی سے ڈگری آف بیچلر حاصل کی۔

شہرت
----

عمران ہاشمی بطور ایک اداکار بہت مشہور ہے۔ اس کی اداکاری میں حقیقت پسندی بھی ہے اور بدلتے وقت اور حالات کی آئینہ داری بھی ہے۔ وہ غیر روایتی اور بے باک رول ادا کرنے کا قائل ہے۔ اس لیے شادی شدہ عورت سے عشق اور شادی شدہ ہونے باوجود کسی شوہر کا معاشقہ اس کی فلموں کے موضوعات میں سے کچھ موضوع رہے ہیں۔ انسانی قربت سے جڑے کئی منظر اس کی فلموں کا لازمًا حصہ رہ چکے ہیں۔ ایک انٹرویو میں اس نے بتایا کہ ایک شادی شدہ عورت کے عاشق کا کردار نبھانا اس کے لیے مشکل نہیں تھا کیونکہ حقیقی زندگی میں خود اس کا ایک شادی شدہ عورت سے معاشقہ رہ چکا ہے۔ عمران کی فلمیں بوسے بازی کے لیے بھی مشہور ہے۔ خود عمران کو کئی بار serial kisser یا سلسلہ وار بوسے باز بھی کہا جا چکا ہے۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 16 اکتوبر 2015 — اجازت نامہ: CC0
2. 1 2  ربط :    — اخذ شدہ بتاریخ: 25 جون 2015 — اجازت نامہ: CC0

بیرونی روابط
------------

|  |  |
| --- | --- |
|  | ویکی ذخائر پر **عمران ہاشمی** سے متعلق سمعی و بصری مواد ملاحظہ کریں۔ |

* انٹرنیٹ مووی ڈیٹابیس (IMDb) پر عمران ہاشمی

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 95080693
* ایل سی سی این: no2009183638
* آئی ایس این آئی: 0000 0001 1495 5519
* جی این ڈی: 138265992
* بی این ایف: cb16256265z (data)
* MusicBrainz: a230a9bd-4e64-42c9-a32a-07bbcdb8ab90
* این ایل اے: 40533330

 |
**غیر یہودی** (انگریزی: Gentile؛ لاطینی زبان: gentilis؛ فرانسیسی زبان: gentil، مؤنث:gentille) لفظ کے معنی ہے کسی نسل یا قبیلہ سے ہونا۔ غیر یہودی ایسے شخص کو کہا جاتا ہے جو یہودی نہ ہو۔ یعنی غیر یہودی۔ دوسرے گروہ جو اصطلاح ثقافت بنی اسرائیل کا دعوی کرتے ہیں وہ غیر یہودی یا Gentile کی اصطلاح کسی باہری شخص کے لیے استعمال کرتے ہیں۔

لفظ Gentile انگریزی مترجم استعمال کرتے ہیں۔ عبرانی زبان میں גוי (گوی) اور تنک میں נכרי ‬(نوکھری) اور یونانی زبان میں ἔθνη۔ اور éthnē نسلیت عہد نامہ جدید میں۔ لفظ gentiles کا مرجع لاطینی زبان ہے۔ اور عبرانی یا یونانی زبان کا نہیں۔ اور نہ ہی یہ لفظ بائبل میں مذکور ہے۔ بائیبل میں مذکور لفظ goy (گوی) اور ethnos (نسلیت) کے معنی بالترتیب آدمی اور قوم ہیں۔ اور ان سے اسرائیلی اور غیر اسرائیلی دونوں مراد ہوتے ہیں۔ بائبل کے زیادہ تر حوالوں میں یہ لفظ ان اقوام کے لیے استعمال ہوتا جو سیاسی طور پر اسرائیل سے مختلف ہیں۔ چونکہ بائبل کے زمانے میں زیادہ تر اقوام پاگانیت میں شامل تھیں، لہذا گوی اور gentile (غیر مذہبی) کے ہم معنی ہو گئے۔ حالانکہ ان الفاظ کے لفظی ترجمے مختلف ہیں۔ اس طرح لفظ gentile، اموت ھا-اولم (دنیا کی اقوام) کے مشابہ ہو گیا۔ لاطینی اور انگریزی مترجمین نے بائبل کے انگریزی تراجم میں لفط gentile کو عوام اور قوم کے لیے استعمال کیا ہے۔ مورمن کے سیاق میں یہ لفظ اس شخص کے لیے استعمال ہوتا ہے جو کلیسیائے یسوع مسیح برائے مقدسین آخری ایام کا رکن نہیں ہے۔

مزید دیکھیے
-----------

* کافر
* یہودی کون ہے؟

حوالہ جات
---------

1. ↑  Gentile." Merriam-Webster.com. Merriam-Webster, n.d. Web. 6 جون 2014.
2. ↑  John L. Needham, "The Mormon-Gentile Dichotomy in PMLA"، *PMLA*، Vol. 114, No. 5 (اکتوبر 1999)، pp. 1109–1110
3. ↑  "GENTILE – JewishEncyclopedia.com"۔ jewishencyclopedia.com۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 08 جولا‎ئی 2018  الوسيط `|url-status=` تم تجاهله (معاونت)
**آرتھر لنڈسے ہیسیٹ** (پیدائش:28 اگست 1913ءگیلونگ، وکٹوریہ)|وفات: 16 جون 1993ءبیٹ ہیون، بیٹ مینز بے، نیو ساؤتھ ویلز،) ایک کرکٹ کھلاڑی تھا جو وکٹوریہ اور آسٹریلیا کے لیے کھیلتا تھا۔ ہسیٹ ایک خوبصورت مڈل آرڈر بلے باز تھا، جسے وزڈن نے بیان کیا:تقریباً ہر اسٹروک کا ماسٹر اس کی شاندار ٹائمنگ، فرتیلا فٹ ورک اور مضبوط کلائیوں نے اسے بیٹنگ کو ایک سادہ سا معاملہ بنانے کے قابل بنایا" اسکول میں اس کے کھیل کے کیریئر نے اسے ایک غیر معمولی ہنر کے طور پر پہچانا، لیکن اس نے فرسٹ کلاس کرکٹ میں باقاعدہ جگہ حاصل کرنے کے لیے کئی سیزن لگائے اور ابتدائی طور پر بڑے اسکور بنانے کے لیے جدوجہد کی۔ اپنے نام پر صرف ایک فرسٹ کلاس سنچری کے ساتھ انگلینڈ کے 1938ء کے دورے کے لیے منتخب کیا گیا، ہیسٹ نے مہم کے آغاز میں مسلسل تین اول درجہ سنچریوں کے ساتھ خود کو قائم کیا۔ اگرچہ اس نے ٹیسٹ میں جدوجہد کی، لیکن اس نے چوتھے ٹیسٹ میں آسٹریلیا کی جیت میں اہم کردار ادا کیا رن کے تعاقب میں ایک کمپوزڈ ڈسپلے کے ساتھ جس نے ایشز کی برقراری پر مہر ثبت کردی۔ آسٹریلیا واپس آنے پر، اس نے مقامی کرکٹ میں اعلی اسکور کی ایک سیریز کے ساتھ اپنے آپ کو ممتاز کیا، بل او ریلی کے خلاف ایک میچ میں دو سنچریاں بنانے والے واحد کھلاڑی بن گئے، جسے وسیع پیمانے پر دنیا کا بہترین بولر سمجھا جاتا ہے اس کے ایک بھائی رچرڈ جوزف ہیسٹ نے بھی وکٹوریہ کی طرف سے اول درجہ کرکٹ کھیلی۔

### انتقال

آرتھر لنڈسے ہیسیٹ 16 جون، 1993ءاپنے آخری سالوں میں، بیٹ ہیون، بیٹ مینز بے، نیو ساؤتھ ویلز،ہیسیٹ ماہی گیری سے اپنا جی بہلانے گئے جہاں نیو ساؤتھ ویلز کے جنوبی ساحل پر 79 سال 292 دن میں انتقال کر گئے

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا قومی کرکٹ ٹیم کے کپتانوں کی فہرست

حوالہ جات
---------

1. ↑
2. ↑
3. ↑
4. ↑
**فاطمہ شیخ** ایک ہندوستانی معلمہ و مربیہ اور مشہور سماجی مصلح جیوتی راؤ پھلے اور ساوتری بائی پھلے کی ساتھی تھیں۔ فاطمہ شیخ میاں عمر شیخ کی ہمشیرہ تھیں جن کے گھر میں جیوتی با اور ساوتری نے قیام کیا تھا۔ وہ جدید ہندوستان کی اولین قادیانی معلمات میں سے ایک ہیں ( قادیانی افراد کو مسلمان نا لکھا جائے نا پڑھا جائے ) ۔ انھوں نے پھلے کے اسکول میں دلت بچوں کو پڑھانا شروع کیا۔ جیوتی با اور ساوتری نے فاطمہ کے ساتھ مل کر نچلے طبقے میں تعلیم کو عام کرنے کا بیڑا اٹھایا۔

فاطمہ شیخ اور ساوتری بائی نے عورتوں، نچلے اور دبے ہوئے طبقے کے لوگوں کو تعلیم دینا شروع کی تو ان کو مقامی افراد کی جانب سے دھمکیاں ملیں، ان کے خاندانوں کو نشانہ بنایا گیا اور ان سے کہا گیا کہ آیا وہ لوگوں کو پڑھانا چھوڑ دیں یا پھر گھر بدر ہو جائیں۔ انھوں نے دوسرا راستہ اختیار کیا۔

ان کے اس عزم میں نہ تو ان کا خاندان اور نہ ہی قبیلہ ان کی مدد کو آگے آیا۔ دونوں نے اپنے لیے جائے پناہ تلاش کی اور دبے کچلے لوگوں کو تعلیم دینے کا سلسلہ جاری رکھا۔ جائے پناہ تلاش کرتے ہوئے ان کو ایک مسلم شخص عثمان شیخ کا پتہ ملا جو پونہ کے گجن پیٹ علاقہ میں رہتے تھے۔ عثمان شیخ پھلے بہنوں کو اپنا گھر دینے پر راضی ہو گئے اور احاطہ میں ایک اسکول بھی کھول دیا۔ سنہ 1848ء میں عثمان شیخ اور ان کی بہن فاطمہ شیخ کے گھر میں ایک اسکول کھل گیا۔

یہ کوئی تعجب کی بات نہیں تھی کہ اعلیٰ طبقے کے تقریباً تمام افراد ان دونوں کی اس حرکت سے ناراض تھے اور ان لوگوں نے سماجی طور پر پریشان کرکے ان کو روکنے کی بھی کوشش کی۔ لیکن ایسے وقت میں فاطمہ شیخ آہنی دیوار بن کر کھڑی ہوگئیں اور ساوتری بائی کی ہر ممکن مدد کی۔
فاطمہ شیخ نے بھی ساوتری کے ساتھ اسی اسکول میں پڑھانا شروع کیا۔ ان دونوں کو سگونہ بائی کا ساتھ ملا اور بعد میں چل کر تعلیمی میدان کی ایک اور رہنما ثابت ہوئیں۔ فاطمہ شیخ کے بھائی عثمان شیخ بھی اس تحریک سے متاثر ہوئے بنا نہیں رہ سکے۔ اس دور کے دستاویزوں کے مطابق عثمان شیخ نے ہی فاطمہ شیخ کو تعلیمی میدان میں کام کرنے کا مشورہ دیا تھا۔

جب فاطمہ اور ساوتری بائی نے جیوتی با کے اسکول میں جانا شروع کیا تو لوگ ان کو ستاتے تھے اور روکتے تھے۔ ان کو سنگسار تک کیا گیا اور گوبر آلود بھی کیا گیا۔

حوالہ جات
---------

1. 1 2   — اخذ شدہ بتاریخ: 9 جنوری 2022
2. ↑  Susie J. Tharu، K. Lalita (1991)۔ Women Writing in India: 600 B.C. to the early twentieth century۔ Feminist Press at CUNY۔ صفحہ: 162۔ ISBN 978-1-55861-027-9۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 08 اکتوبر 2018  الوسيط `|url-status=` تم تجاهله (معاونت)
بیلفاسٹ، شمالی آئر لینڈ کا سائن بورڈ جو شراب کی ممانعت اور جرمانے کی تفصلات بتاتا ہے۔
**شراب کا قانون** یا **شراب کے قوانین** کا اطلاق ان قوانین پر ہوتا ہے جو شراب (جسے رسمی طور ایتھانول یا نشیلی مشروب کہا جاتا ہے) جو اپنے آمیزے ایتھانول رکھتی ہے۔ ریاستہائے متحدہ امریکا نے نشہ آور مشروب کی تعریف یوں کی ہے کہ "یہ ایسے مشروب کا نام ہے جو ححم کے آدھے حصے میں ایک فی صد رکھتا ہو۔" مگر یہ تعریف بین الاقوامی سطح پر مختلف ہے۔ یہ قوانین اس بات پر روک لگا سکتے ہیں کہ کون شراب بنا سکتا ہے، کون خرید سکتا ہے، کہاں کوئی اسے خرید سکتا ہے یا پھر شراب کے استعمال اور اس کی فروخت پر مکمل پابندی عائد ہو سکتی۔

مزید دیکھیے
-----------

* شراب کے استثنائی قوانین
* شراب کی اشتہاربازی
* پی کر گاڑی چلانے کے قوانین بلحاظ ملک
* عوامی نشہ آوری

حوالہ جات
---------

1. ↑  "[USC02] 27 USC CHAPTER 8, SUBCHAPTER II: ALCOHOLIC BEVERAGE LABELING"۔ uscode.house.gov۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 13 نومبر 2017  الوسيط `|url-status=` تم تجاهله (معاونت)

==بیرونی روابط==\* Shadwell, Arthur (1911). "Liquor Laws". Encyclopædia Britannica (11th ed.).\* Alcohol Law: Blood Alcohol Content, Breathalyzer, Legal Drinking Age, Alcohol Advertising, Continuous Transdermal Alcohol Monitoring, Last Call
**شیخ مختار** (انگریزی: Sheikh Mukhtar) کے والد کا نام چوہدری اشفاق احمد (جو ریلوے پولیس انسپکٹر تھے اور وہ کراچی، برطانوی ہند اب پاکستان میں پیدا ہوئے) تھا
چودھری اشفاق احمد نے جان بوجھ کر تبادلہ دہلی کروا لیا اور وہاں منتقل ہو گئے۔ شیخ مختار 24 دسمبر 1914ء کو دہلی میں پیدا ہوئے۔ ان کے والد چاہتے تھے کہ ان کا بیٹا پولیس یا فوج میں اعلیٰ عہدے پر فائز ہو، لیکن شیخ مختار تھیٹر میں گہری دلچسپی رکھتے تھے۔ اپنے علاقے سے ان کے ایک جاننے والے نے تھیٹر کمپنی میں کام کرنا شروع کیا، چنانچہ شیخ مختار بھی کلکتہ چلے گئے اور اس کمپنی میں شامل ہو گئے۔ 

شیخ مختار 6 فٹ اور 2 انچ کے ایک لحیم شحیم انسان تھے۔ انھوں نے بطور اداکار، فلم پروڈیوسر اور ہدایت کار کام کیا۔ اس نے فلم نور جہاں بنائی جس میں ملکہ نورجہاں کے پہلے شوہر شیر افگن خان کا کردار ادا کیا۔ فلم نور جہاں بھارت میں کامیاب نہ ہوئی تو وہ اس کا پرنٹ لے کر پاکستان آ گئے، تاہم پاکستان میں فلم کی رلیز پر مقدمہ ہونے پر وہ ان کی زندگی میں پاکستان میں رلیز نہیں ہوئی۔ ان کی موت کے بعد مقدمے کا فیصلہ ان کے حق میں آنے پر فلم پاکستان میں رلیز ہوئی جو سپر ہٹ رہی۔
ان کی چند مشہور فلموں میں **بہن**، **روٹی** اور **بھوک** شامل ہیں۔

حوالہ جات
---------

1. ↑  "Shiekh Mukhtar"۔ IMDb (بزبان انگریزی)۔ اخذ شدہ بتاریخ 05 اپریل 2018
2. ↑  "Rang Mahal Ltd.، Bombay"۔ Filmindia۔ **12** (6): 69۔ جون 1946۔ اخذ شدہ بتاریخ 18 اگست 2015  تحقق من التاريخ في: `|access-date=, |date=` (معاونت)
ایسی لکیری فضا جہاں اندرونی حاصل ضرب تعریف ہوا ہو، میں دو سمتیوں {\displaystyle \ u} اور {\displaystyle \ v} (فضا میں دو نکتوں) کے درمیان فاصلہ {\displaystyle \ d(u,v)} یوں تعریف کیا جاتا ہے:

{\displaystyle d(u,v)=\|u-v\|}
جہاں {\displaystyle \|.\|} لکیری فضا پر امثولہ کو ظاہر کرتا ہے۔

### اقلیدسی فضا میں فاصلہ

اقلیدسی فضا {\displaystyle \mathbb {R} ^{n}} میں سمتیہ
{\displaystyle \mathbf {u} =\left[{\begin{matrix}u\_{0}\\u\_{1}\\\vdots \\u\_{n-1}\end{matrix}}\right]}
اور سمتیہ
{\displaystyle \mathbf {v} =\left[{\begin{matrix}v\_{0}\\v\_{1}\\\vdots \\v\_{n-1}\end{matrix}}\right]}
کے درمیان فاصلے کی تعریف یوں ہو سکتی ہے (اقلیدسی فضا پر "اندرونی حاصل ضرب" کی مقبول تعریف استعمال کرتے ہوئے):

{\displaystyle d(\mathbf {u} ,\mathbf {v} )={\sqrt {{(u\_{0}-v\_{0})}^{2}+{(u\_{1}-v\_{1})}^{2}+\cdots +{(u\_{n-1}-v\_{n-1})}^{2}}}}
دیکھو کہ یہ اقلیدسی ہندسہ میں دو نکتوں کے درمیان فاصلے کی تعریف ہے۔ غور کرو کہ فضا پر "اندرونی حاصل ضرب" کی تعریف بدلنے سے "فاصلے" کی تعریف بھی مختلف ہو گی۔

فاصلہ کی خصوصیات
----------------

اقلیدسی ہندسہ سے فاصلے کی جن خصوصیات سے پم واقف ہیں، فاصلہ کی تعریف ان پر پورا اترتی ہے۔ یہ خصوصیات یوں ہیں (یہاں {\displaystyle \ u}، {\displaystyle \ v} اور {\displaystyle \ w} کسی لکیری فضا میں سمتیہ ہیں) :

1. {\displaystyle \ d(u,v)\geq 0}
2. {\displaystyle \ d(u,v)=0} اگر بشرطِ اگر {\displaystyle u=v}
3. {\displaystyle \ d(u,v)=d(v,u)}
4. {\displaystyle \ d(u,v)\leq d(u,w)+d(w,v)}    تکون نامساوات

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**فاطمہ سلطان** ( عثمانی ترکی زبان: *فاطمہ سلطان* ; ت 1500 - ت 1573) ایک عثمانی شہزادی تھی جو سلیم اول اور حفصہ سلطان کی بیٹی تھی۔ وہ سلطان سلیمان عالی شان کی بہن تھیں۔

والدین
------

فاطمہ سلیم اول المعروف سلیم یاووز (پیدائش: 10 اکتوبر 1470ء— انتقال 22 ستمبر 1520ء) کی بیٹی تھیں جو 1512ء سے 1520ء تک سلطنت عثمانیہ کے سلطان تھے۔ سلیم کے دور میں ہی خلافت عباسی خاندان سے عثمانی خاندان میں منتقل ہوئی اور مکہ و مدینہ کے مقدس شہر عثمانی سلطنت کا حصہ بنے۔ اس کی سخت طبیعت کے باعث ترک اسے "یاووز" یعنی "درشت" کہتے ہیں۔

اس کی امں عائشہ حفصہ سلطان (1479–1534) سلطان سلیم اول کی زوجہ تھیں اور سلطان سلیمان القانونی کی والدہ تھیں۔ عائشہ حفصہ سلطان کا تعلق خانان کریمیا کے شاہی خاندان سے تھا۔ اِن کے والد منکلی کرائی 1468ء سے 1475ء تک اور 1478ء سے 1515ء تک خانِ کریمیا تھے۔ سلطنت عثمانیہ کے حکمران سلطان کی ملکہ ماں کا خطاب یعنی والدہ سلطان سب سے پہلے عائشہ حفصہ سلطان کو سولہویں صدی عیسوی میں دیا گیا تھا۔

شادی
----

اس کی پہلی شادی 1516ء میں انطالیہ کے گورنر مصطفٰی پاشا سے ہوئی تھی۔ تاہم جب یہ پتہ چلا کہ وہ ہم جنس پرست تھا اور اس میں کوئی دلچسپی نہیں رکھتا تھا تو انھوں نے طلاق لے لی۔ 

پھر، اس کی شادی 1522ء میں کارا احمد پاشا سے ہوئی، جو 1553ء اور 1555ء کے درمیان میں عثمانی سلطنت کے عظیم وزیر تھے اور ان کی دو بیٹیاں تھیں۔ اس کی پھانسی کے بعد، وہ یا تو برسا میں رہنے کے لیے چلی گئی لیکن سلیمان اول کی موت کے بعد شاہی محل میں واپس آگئی یا دوسرے ذرائع کے مطابق، غالباً اس کی سازشوں کی سزا کے طور پر، 1556ء میں زبردستی ہادم ابراہیم پاشا سے شادی کر دی گئی۔ فاطمہ سلطان نے توپکاپی میں ایک مسجد بنائی۔  فاطمہ کا انتقال 1573 ءمیں ہوا اور انھیں کارا احمد پاشا کے مقبرے میں دفن کیا گیا۔

ادب اور مقبول ثقافت میں عکاسی
-----------------------------

ٹی وی سیریز *میرا سلطان* میں فاطمہ سلطان کا کردار ترک اداکارہ میلتم کمبل نے ادا کیا ہے۔

مزید دیکھیے
-----------

* سلطنت عثمانیہ
* سلطنت عثمانیہ
* عثمانی خاندانی درخت
* عثمانی شہنشاہوں کا خاندانی درخت (آسان)

حوالہ جات
---------

1. ↑  Peirce 1993ء
2. ↑  Uluçay 1992ء

مزید پڑھیے
----------

* پیرس، لیسلی پی، شاہی حرم: سلطنت عثمانیہ میں خواتین اور خود مختاری، آکسفورڈ یونیورسٹی پریس، 1993،آئی ایس بی این 0-19-508677-5

 (پیپر بیک)۔
*
**فتوحات مکیہ** ابن عربی کی کتاب کا نام ہے جو آپ کی تحقیق کا نچوڑ مانا جاتا ہے یہ تصوف اسلامی پر سب سے زیادہ اثر انداز ہونے والی کتاب ہے۔ اس میں ہی وحدت الوجود پر بحث کی گئی ہے۔ اس کا اثر تمام اسلامی صوفی سلسلوں میں پایا جاتا ہے۔ اسی کتاب پر سلفی اور بعض دیگر شخصیات نے اعتراضات و تنقیدیں لکھی ہیں اور کئی نامور علما نے اس کی شرح کی ہے۔ فتوحات مکیہ ابن عربی کا سب سے ضخیم کام ہے جو پانچ سو ساٹھ ابواب پر مشتمل ہے۔ مکہ میں قیام کے دوران اس کتاب کی تحریر کا آغاز ہوا تھا اور اس کی بنیاد وہاں حاصل ہونے والے کشف تھے۔ ہر باب ایک ایسے مقام کی نمائندگی کرتا ہے جس سے حقیقت یا اس کے کسی پہلو کا تجزیہ ممکن ہے اور یوں وہ کثرت میں وحدت کی توجیہ کرتے ہیں۔ یہ کتاب روحانی تعلیم کے ضخیم دائرۃالمعارف کی حیثیت رکھتی ہے۔

فتوحات کے بارے میں مصنف کی رائے
-------------------------------

فتوحات مکیہ شیخ اکبر کا ایک ایسا شاہکار ہے جس کے بارے میں آپ کا کہنا ہے کہ "ایسی کتاب نہ پہلے کبھی لکھی گئی ہے اور نہ آیندہ کبھی لکھی جائے گی۔" آپ نے اس تصنیف کا آغاز سن 598ھ میں مکہ مکرمہ سے کیا فرماتے ہیں: "اس کتاب میں میں نے زیادہ تر وہ باتیں بیان کی ہیں جو اللہ تعالی نے اپنے عزت والے گھر کے طواف یا اس کے پاس بیٹھنے کے دوران مجھ پر کھولیں۔" اور ٹھیک 30 سال بعد 629 ھ دمشق میں آپ نے اسے مکمل کیا۔ یہ وہ کتاب ہے جو صحیح معنوں میں شیخ اکبر کے علوم کا خلاصہ ہے۔ آپ فرماتے ہیں: "میں نے اس کتاب میں اس کے کثیر الحجم ہونے کے باوجود بھی راہ طریقت کی کسی ایک خاطر کو پوری طرح بیان نہیں کیا اور نہ ہی راہ طریقت کا کوئی نقطہ اس کتاب میں شامل ہونے سے رہ گیا ہے۔" لہذا فتوحات مکیہ ہی اس راہِ طریقت کا جامع اختصار ہے۔

مزید دیکھیے
-----------

* ابن عربی
* کتابیات ابن عربی

حوالہ جات
---------

1. ↑

| * د
* ب
* ت
محمد ابن عربی الحاتمی الطائی الاندلسی  |
| --- |
| تصوف  ·  وحدت الوجود  ·  اکبریہ |
| **کتابیات ابن عربی** | 
* فتوحات مکیہ
* تدبیرات الہیہ
* فصوص الحکم
* اصلاح نفس کا آئینہ حق
* روحانی اسفار اور ان کے ثمرات
* اسمائے الہیہ کے اسرار و معانی

 |  |
| **نظریات و عقائد** | 
* عقائد ابن عربی
* وحدت الوجود
* نور (تصوف)

 |
| **مشائخ** | 
* شیخ ابو جعفر العریبی
* شیخ یوسف الکومی
* شیخ صالح العدوی
* شیخ ابو عبداللہ الشرفی
* شیخ ابو الحجاج یوسف الشبربلی
* شیخ عبداللہ محمد بن قسوم

 |
| ادارے | 
* ابن العربی فاؤنڈیشن (پاکستان)
* محی الدین ابن عربی سوسائٹی

 |
| **متعلقہ موضوعات** | 
* وحدت الشہود
* سماوی سفرنامہ

 |
| 
* **Category زمرہ**
* **کومنز**
* **ویکی اقتباسات**

 |
**صحت** کے لیے اردو زبان میں متبادل کے طور پر تندرستی کا لفظ مستعمل ہے۔ یہ لفظ دو الفاظ تن اور درستی کا مرکب ہے۔ اس سے مراد جسم کی وہ کیفیت ہے جو معمول کے مطابق ہو یا جسمانی و ذہنی تندرستی ہے۔ انسان کی صحت مندی ظاہری امور کے ساتھ ساتھ پوشیدہ یا جسم کی اندرونی صحت پر بھی محیط ہے۔ ایک شخص جو کھانسی، زکام یا بخار سے دوچار ہوتا ہے، وہ عمومًا موسمی تبدیلیوں یا ماحولیاتی اثرات کی وجہ سے عارضی طور پر بیمار ہو سکتا ہے۔ جو شخص ملیریا یا تپ محرقہ کے عارضوں سے پریشان ہوتا ہے وہ مزید بڑی اور زیادہ عرصے تک چلنے والی بیماریوں سے پریشان ہوتا ہے۔ تاہم کئی بار کوئی شخص ذیابطیس اور تھائیرائڈ جیسی بیماریوں سے بھی پریشان ہو سکتا ہے۔ یہ بیماریاں صحیح دیکھ ریکھ کی صورت میں جان لیوا نہیں ہوتی ہیں۔ مگر اگر وقت پر علاج نہیں کیا جائے تو یہ امراض لوگوں کی جان بھی لے سکتے ہیں۔ کچھ بیماریاں عالمی طور پر جان لیوا ہی ہوتی ہیں۔ ان میں کینسر اور ایڈز شامل ہیں۔

اچھی صحت کے کچھ اصول
--------------------

اچھی صحت کے لیے ضروری ہے کہ انسان وقت پر کھائے، پیے، سوئے، کسرت کرے اور اسی طرح حفظان صحت کے اصولوں کا خیال رکھے۔ تاہم جدید دور میں لوگ رات کی نیند پر توجہ نہیں دیتے اور دن کے وقت کام کاج کی وجہ سے سو بھی نہیں سکتے۔ کام کے بوجھ کی وجہ سے لوگوں کے کھانے پینے میں کافی بے اعتدالیاں پائی گئی ہیں۔ کھانے کے اوقات طے نہیں ہوتے اور ان میں کبھی کم فاصلہ اور کبھی ضرورت سے کہیں وقفہ ہوتا ہے۔ اسی طرح جدید آرام و آسائش کی وجہ لوگ کم تر جسمانی مشقت کے کام کرتے ہیں۔اس سے ویسے بھی مشقت نہیں ہوتی۔ فطری مشقت کی جگہ لوگ جیم اور کسرت کے آلات کو بروئے کار لانے کی کوشش کرتے ہیں۔ مگر وقت کی کمی اور کام کاج اور مصروفیات کی وجہ سے اس پر بھی عمل آوری نہیں ہوتی۔ کھانے پینے میں جنک فوڈ کا چلن عام ہے۔ اس میں سڑک کی بھیل پوری، نوڈلز، پاپ کون وغیرہ لوگ بہ کثرت کھاتے ہیں، جو کسی بھی طرح سے مفید نہیں ہے۔ اس کے علاوہ تیار شدہ کھانوں میں کئی ملاوٹیں ہوتی ہیں جو صحت کے لیے مضر ہیں۔ محلوں اور گھر کی صفائی کی وجہ سے بھی لوگوں کی صحت اچھی رہ سکتی ہے۔ بہ صورت دیگر کئی بیماریاں اپنے آپ آتی ہیں۔ ان میں سے ایک بیماری جس کا 2010ء کے دہے میں کافی تذکرہ ہوا تھا، وہ سوائن فلو ہے۔

حوالہ جات
---------

* ہیلتھ ڈاٹ کام